_:na70b4b4bc97a4b88b1f7edc99b4b3e8dxb0
<http://schema.org/articleBody>
"<p style=\"text-align: justify\">Shtetet e Bashkuara dënojnë ashpër deklaratat e një zyrtari taliban, i cili ka thënë se, grupi militant do të rikthejë dënimet me ekzekutim dhe amputim të gjymtyrëve.</p>\r\n<p style=\"text-align: justify\">Zëdhënësi i Departamentit të Shtetit të SHBA-së, Ned Price tha të premten (24 shtator) se, veprimet e tilla do të përbënin shkelje të rënda të të drejtave të njeriut.</p>\r\n<p style=\"text-align: justify\">Më herët, Uashingtoni ka thënë se çdo njohje e mundshme e legjitimitetit të qeverisë së re të udhëhequr nga talibanët në Afganistan do të varet nga respektimi i të drejtave të njeriut.</p>\r\n<p style=\"text-align: justify\"><em>“Ne po vëzhgojmë nga afër”,</em> tha Price.</p>\r\n<p style=\"text-align: justify\">Një nga themeluesit e talibanëve dhe zbatuesi kryesor i interpretimit të ashpër të ligjit islamik, kur kanë sunduar ata për herë të fundit në Afganistan, ka thënë se lëvizja e linjës së ashpër do të kryejë ekzekutime dhe amputime të duarve, ndonëse jo në publik.</p>\r\n<p style=\"text-align: justify\">Në një intervistë për agjencinë e lajmeve, Associated Press, Mullahu Nooruddin Turabi, ka paralajmëruar botën kundër ndërhyrjes te udhëheqësit e rinj të Afganistanit.</p>\r\n<p style=\"text-align: justify\"><em>“Secili na ka kritikuar në të kaluarën për ndëshkimet në stadium, mirëpo ne nuk i kemi diskutuar kurrë ligjet e tyre dhe ndëshkimet”</em>, ka thënë Turabi për agjencinë e lajmeve Associated Press, duke folur nga Kabuli.</p>\r\n<p style=\"text-align: justify\"><em>“Askush nuk do të na tregojë se cilat duhet të jenë ligjet tona. Ne do ta ndjekim Islamin dhe do t’i bazojmë ligjet tonë në Kuran”,</em> ka thënë ai.</p>\r\n<p style=\"text-align: justify\">Shtetet e Bashkuara dhe aletatët filluan tërheqjen nga Afganistani në muajin maj të vitit 2021 dhe e përmbyllën në fund të muajit gusht. Talibanët e morën shpejt kontrollin e vendit. Ata tashmë kanë prezantuar një kabinet qeveritar të udhëhequr nga grupi militant.</p>\r\n<p style=\"text-align: justify\">Forcat e udhëhequra nga Shtetet e Bashkuara kanë rrëzuar talibanët nga pushteti në tetor të vitit 2001.</p>\r\n<p style=\"text-align: justify\">Talibanët kanë qenë duke strehuar atëbotë Osama Bin Laden dhe figura tjera të Al-Kaidës, të lidhura me sulmet terroriste të 11 shtatorit të po atij viti në Shtetet e Bashkuara.</p>\r\n<p style=\"text-align: justify\">Luftimet prej vitit 2001 kanë rezultuar me kosto të madhe njerëzore: 2,455 ushtarë amerikanë, rreth 66,000 trupa afgane, më shumë se 47,000 civilë të vrarë.</p>\r\n<p style=\"text-align: justify\">Kombet e Bashkuara kanë thënë se Afganistani është në mesin e vendeve <em>“më të përgjakshme në botë për civilët”</em>./REL</p>"
<https://pamfleti.net/shba-denon-deklaratat-e-talibaneve-per-rikthimin-e-ekzekutimeve/>